CELEX: 62013CA0272
Language: fi
Date: 2014-07-17 00:00:00
Title: Asia C-272/13: Unionin tuomioistuimen tuomio (kuudes jaosto) 17.7.2014 (Commissione Tributaria Regionale per la Toscanan (Italia) esittämä ennakkoratkaisupyyntö) – Equoland Soc. coop. arl v. Agenzia delle Doga – Ufficio delle Dogane di Livorno (Ennakkoratkaisupyyntö — Arvonlisävero — Kuudes direktiivi 77/388/ETY — Direktiivi 2006/112/EY — Muuhun varastomenettelyyn kuin tullivarastomenettelyyn asetettavaksi tarkoitettujen tavaroiden maahantuonnin vapauttaminen — Velvollisuus siirtää tavarat fyysisesti varastoon — Noudattamatta jättäminen — Velvollisuus maksaa arvonlisävero siitä huolimatta, että se on jo suoritettu käännettyä veronmaksuvelvollisuutta koskevan menetelmän avulla)

15.9.2014   
            
            
               FI
            
            
               Euroopan unionin virallinen lehti
            
            
               C 315/16
            
         Unionin tuomioistuimen tuomio (kuudes jaosto) 17.7.2014 (Commissione Tributaria Regionale per la Toscanan (Italia) esittämä ennakkoratkaisupyyntö) – Equoland Soc. coop. arl v. Agenzia delle Doga – Ufficio delle Dogane di Livorno
   (Asia C-272/13) (1)
   
   ((Ennakkoratkaisupyyntö - Arvonlisävero - Kuudes direktiivi 77/388/ETY - Direktiivi 2006/112/EY - Muuhun varastomenettelyyn kuin tullivarastomenettelyyn asetettavaksi tarkoitettujen tavaroiden maahantuonnin vapauttaminen - Velvollisuus siirtää tavarat fyysisesti varastoon - Noudattamatta jättäminen - Velvollisuus maksaa arvonlisävero siitä huolimatta, että se on jo suoritettu käännettyä veronmaksuvelvollisuutta koskevan menetelmän avulla))
   2014/C 315/23
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Commissione Tributaria Regionale per la Toscana
   
      Pääasian asianosaiset
   
   
      Kantaja: Equoland Soc. coop. arl
   
      Vastaaja: Agenzia delle Doga – Ufficio delle Dogane di Livorno
   
      Tuomiolauselma
   
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin 77/388/ETY, sellaisena kuin se ilmenee kuudennen direktiivin 28 c artiklasta, 16 artiklaa on tulkittava siten, että se ei ole esteenä kansalliselle säännöstölle, jonka nojalla tässä säännöstössä tarkoitetun maahantuonnista kannettavan arvonlisäveron maksamisesta voidaan vapauttaa sillä edellytyksellä, että maahantuodut tavarat, jotka on tarkoitettu arvonlisäverottomaan varastoon, siirretään sinne fyysisesti.
            
         
               2)
            
            
               Kuudetta direktiiviä 77/388, sellaisena kuin se on muutettuna direktiivillä 2006/18/EY, on tulkittava siten, että se on arvonlisäverotuksen neutraalisuuden periaatteen perusteella esteenä kansalliselle lainsäädännölle, jonka nojalla jäsenvaltio vaatii, että maahantuonnista kannettava arvonlisävero on maksettava, vaikka tämä arvonlisävero on jo maksettu käännettyä veronmaksuvelvollisuutta koskevan järjestelmän avulla sisäistä laskutusta käyttäen, ja vaikka se on merkitty verovelvollisen myyntejä ja ostoja koskevaan kirjanpitoon.
            
         
      (1)  EUVL C 207, 20.7.2013.